open-index/open-wikipedia-markdown huggingface dataset:
బావురు పిల్లి

**బావురు పిల్లి**, పులి బావురు, మరక పిల్లి, నీటి పిల్లి, ఫిషింగ్‌ క్యాట్‌ అని పిలిస్తారు దక్షిణ, ఆగ్నేయ ఆసియా యొక్క మధ్య తరహా అడవి పిల్లి. బావురు పిల్లి పశ్చిమ బెంగాల్ రాష్ట్ర జంతువు. ఇవి మడ అడవులు, తీర ప్రాంత చిత్తడి నేలలలో ఎక్కువగా చేపలను వేటాడుతుంటాయి.

ఆంధ్రప్రదేశ్లోని కృష్ణా, గుంటూరు జిల్లాల్లోని కృష్ణా నదీ పరివాహక ప్రాంతంలో గల మడ అడవుల్లో సంచరిస్తున్నట్లు పరిశోధకులు కనుగొన్నారు. ప్రపంచవ్యాప్తంగా కేవలం ఇవి 1500 నుంచి 2000 వరకు ఉన్నట్లు అంచనా. కృష్ణా అభయారణ్యంలో అంతరించిపోతున్న మడ అడవులపై 2013 డిసెంబర్‌లో రిసెర్చ్‌ చేస్తున్న తరుణంలో సముద్ర తీరం వెంబడి వీటి ఆచూకీ తెలిసింది.

## ఉపయోగాలు
సముద్రంలో ఉండే పలురకాల చేపలు పెట్టే గుడ్లను కొన్ని రకాల చేపలు తినడం వల్ల మత్స్యసంపద వృద్ధి దెబ్బతింటోంది. అలాంటి చేపలను బావురుపిల్లి తినడం వల్ల అది సంచరించే ప్రాంతాల్లో మత్స్య సంపద పెరుగుతుంది. అంతేకాదు, అవి పర్యావరణ పరిరక్షణకు కూడా దోహదపడతాయి. 

ఇవి ప్రమాదస్థితిలో ఉన్న జాతులు, అంతర్జాతీయ ప్రకృతి పరిరక్షణ సమితి అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతుల యెుక్క ప్రత్యుత్పత్తి, మనుగడ అభివృద్ధి చెందకపోతే ఇవి కూడా అంతరించే దశకు చేరుకుంటాయి.

## ఇవి కూడా చూడండి
*పునుగు పిల్లి
*కనుమరుగైన జాతులు

## మూలాలు

వర్గం:జీవ శాస్త్రము
వర్గం:సంరక్షణ స్థితి
ఆనందమానందమాయె

**ఆనందమానందమాయె** 2004, ఫిబ్రవరి 5న విడుదలైన తెలుగు చలన చిత్రం. శ్రీను వైట్ల దర్శకత్వం వహించిన ఈ చిత్రంలో జై ఆకాశ్, రేణుక మీనన్, జె. డి. చక్రవర్తి, ప్రీతి జింగానియా, సునీల్, దేవన్, శివాజీ రాజా, వేణు మాధవ్, ధర్మవరపు సుబ్రహ్మణ్యం, ఎమ్.ఎస్.నారాయణ ముఖ్యపాత్రలలో నటించగా, కోటి సంగీతం అందించారు. ఇది నవదీప్ తొలి చిత్రం.

## నటవర్గం

* జై ఆకాశ్
* రేణుకా మీనన్
* జె. డి. చక్రవర్తి
* ప్రీతి జింగానియా
* సునీల్
* దేవన్
* శివాజీ రాజా
* వేణు మాధవ్
* ధర్మవరపు సుబ్రహ్మణ్యం
* ఎమ్.ఎస్.నారాయణ
* సుమలత
* బేతా సుధాకర్
* సుమిత్ర
* రాజ్యలక్ష్మి
* హేమ
* ఏ.వి.ఎస్
* కొండవలస లక్ష్మణరావు
* నూతన్ ప్రసాద్
* బెనర్జీ
* గౌతంరాజు
* జెన్నీ
* జయప్రకాశ్ రెడ్డి
* మెల్కోటే
* సుదీప
* బేబీ జీబా
* భరత్
* కల్పనా పండిట్ (స్పెషల్ అప్పీయరెన్స్)

## సాంకేతికవర్గం
* కథ,చిత్రానువాదం, దర్శకత్వం: శ్రీను వైట్ల
* నిర్మాత: రామోజీరావు
* మాటలు: దివాకర్ బాబు
* సంగీతం: కోటి
* ఛాయాగ్రహణం: అజయ్ విన్సెంట్
* నిర్మాణ సంస్థ: ఉషాకిరణ్ మూవీస్

## పాటలు
ఈ చిత్రానికి సంగీతం, నేపథ్య సంగీతంను కోటి అందించాడు. సిరివెన్నెల సీతారామశాస్త్రి, వేటూరి సుందరరామ్మూర్తి, సాయి శ్రీహర్ష, కందికొండ యాదగిరి పాటలు రాయగా... శ్రీరామ చంద్ర, సునీత, కార్తీక్, రఘు కుంచె, మాలతి, శ్రేయా ఘోషాల్ మొదలైనవారు పాడారు.

1: నీకో మాటండి

2: నీకన్నులలోని

3: నదిలో అలలే

4: మేలుకొని కలలు

5: మా మధు

6: ఆగాలి కాలం

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:2004 తెలుగు సినిమాలు
వర్గం:కోటి సంగీతం అందించిన సినిమాలు
వర్గం:సునీల్ నటించిన సినిమాలు
వర్గం:శివాజీ రాజా నటించిన సినిమాలు
వర్గం:వేణుమాధవ్ నటించిన సినిమాలు
వర్గం:శ్రీను వైట్ల దర్శకత్వం వహించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:సుధాకర్ నటించిన సినిమాలు
వర్గం:ఎ.వి.ఎస్. నటించిన సినిమాలు
వర్గం:కొండవలస లక్ష్మణరావు నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:రామోజీరావు నిర్మించిన సినిమాలు
దేవదాస్ గాంధీ

**దేవదాస్ మోహన్‌దాస్ గాంధీ** ( 1900 మే 22 – 1957 ఆగష్టు 3) మోహన్ దాస్ కరంచంద్ గాంధీ, కస్తూరిబాయి గాంధీ దంపతుల నాలుగవ, చివరి సంతానము. ఇతడు దక్షిణ ఆఫ్రికా దేశంలోని డర్బన్‌లో జన్మించాడు. ఇతడు యువకుడిగా ఉన్నప్పుడు తన తల్లిదండ్రులతో పాటు భారతదేశానికి తిరిగి వచ్చాడు. గాంధీజీ ఆశయాలకు అనుగుణంగా ఇతడు విద్యాభ్యాసం చేశాడు. భారతదేశం తిరిగి వచ్చిన తర్వాత మొదట కాంగ్రా గురుకుల విద్యాలయంలో చేరాడు. పిమ్మట శాంతినికేతన్‌లో చదువుకున్నాడు.

## స్వాతంత్రోద్యమం
ఇతడు తన తండ్రితో పాటు స్వాతంత్ర్యోద్యమంలో పాల్గొని అనేక పర్యాయాలు జైలుకు వెళ్లాడు. 1918లో మద్రాసులో దక్షిణ భారత హిందీ ప్రచార సభ ప్రారంభమైనప్పుడు ఇతడు ఆ సభ తొలి ప్రచారకునిగా హిందీ పాఠాలు చెప్పాడు. స్వదేశీ ఉద్యమసమయంలో ఆంధ్రప్రాంతంలో వాడుకలో ఉన్న సన్న నూలు వస్త్రం గాంధీజీ దృష్టికి వచ్చింది. ఆ నేత నాణ్యతకి అబ్బురపడ్డ గాంధీజీ దాని తయారీ విధానం పరిశీలించి రమ్మని తన కుమారుడు దేవదాస్ గాంధీని పొందూరు పంపాడు. ఇతడు పొందూరులో తయారయ్యే సన్న ఖాధీ శ్రేష్టతనీ, నాణ్యతనీ, కార్మికుల నైపుణ్యాన్నీ పరిశీలించి గాంధీజీకి ఒక నివేదికని సమర్పించాడు. ఇతని నివేదికని ఆధారం వస్త్రాలని పరిశీలించిన గాంధీజీ పొందూరు ఖద్దరు కళావైభవాన్ని ప్రశంసిస్తూ యంగ్ ఇండియా పత్రికలో ఓ వ్యాసం వ్రాశాడు. 
## సినిమా, పత్రికా రంగాలు
ఆర్. నటరాజ మొదలియార్ నిర్మించిన దక్షిణ భారతదేశపు తొలి మూకీ కీచకవధకు ఇతడు హిందీ భాషలో సబ్‌టైటిల్స్ వ్రాశాడు. మహాత్మాగాంధీపై తీసిన టెలివిజన్ డాక్యుమెంటరీ సీరియల్‌లో ఇతని పాత విడియో ఫుటేజీలను ఉపయోగించారు. ఇతడు పాత్రికేయుడిగాకూడా రాణించాడు."యంగ్ ఇండియా", "నవజీవన్" పత్రికలను నిర్వహించడంలో తండ్రికి సహకరించాడు. కొంతకాలం మోతీలాల్ నెహ్రూ నడిపిన "ఇండిపెండెంట్" పత్రిక సంపాదక వర్గంలో పనిచేశాడు. "హిందుస్తాన్ టైమ్స్" పత్రికకు సంపాదకునిగా వ్యవహరించాడు. అఖిల భారత వార్తాపత్రికా సంపాదకుల సంఘం, భారతీయ ప్రాచ్య వార్తాపత్రికా సంఘం, ప్రెస్ ట్రస్ట్ ఆఫ్ ఇండియా వంటి సంస్థలతో ఇతనికి సంబంధాలు ఉన్నాయి. చాలా పర్యాయాలు ఈ సంస్థలకు అధ్యక్షుడిగా ఉన్నాడు. రాయిటర్స్ వార్తా సంస్థ డైరెక్టర్ల బోర్డులో సభ్యుడిగా ఉన్నాడు.

## కుటుంబం
ఇతడు మహాత్మా గాంధీ అనుయాయి, స్వాతంత్ర్య సమరయోధుడు అయిన చక్రవర్తి రాజగోపాలాచారి కుమార్తె లక్ష్మిని ప్రేమించాడు. కానీ అప్పుడు లక్ష్మి పిన్నవయస్కురాలుఆమె వయసు 15 సంవత్సరాలు, దేవదాస్ గాంధీ వయసు 28 సంవత్సరాలు కావడంవల్ల రాజాజీ, గాంధీ ఇద్దరూ ఈ జంటను ఒకరినొకరు చూసుకోకుండా ఐదు సంవత్సరాలు వేచి ఉండాల్సిందిగా ఆంక్షలు విధించారు. ఐదేళ్ల తరువాత తమ తల్లిదండ్రుల అనుమతితో 1933లో వీరిద్దరి వివాహం జరిగింది. దేవదాస్, లక్ష్మి దంపతులకు రాజమోహన్ గాంధీ, గోపాలకృష్ణ గాంధీ, రామచంద్ర గాంధీ అనే కుమారులు, తారా గాంధీ అనే కుమార్తె జన్మించారు.

## మరణం
ఇతడు 1957, ఆగష్టు 3వ తేదీన కాలేయ సంబంధమైన వ్యాధితో బాధపడుతూ, గుండెపోటుతో బొంబాయిలో తన 57వ యేట మరణించాడు.

## మూలాలు

## బయటి లింకులు
* 

వర్గం:1900 జననాలు
వర్గం:1957 మరణాలు
వర్గం:మహాత్మా గాంధీ కుటుంబం
వర్గం:గాంధేయవాదులు
వర్గం:భారత స్వాతంత్ర్య సమర యోధులు
వర్గం:సంపాదకులు
వర్గం:భారతీయ పాత్రికేయులు
లవ్‌టుడే

**లవ్‌టుడే** 2004, ఫిబ్రవరి 5న విడుదలైన తెలుగు చలన చిత్రం. అప్రూధన్ దర్శకత్వం వహించిన ఈ చిత్రంలో ఉదయ్ కిరణ్, దివ్య కోస్లా, సునీల్, సుమన్ షెట్టి, తనికెళ్ళ భరణి, శ్రీనివాస రెడ్డి ముఖ్యపాత్రలలో నటించగా, విద్యాసాగర్ సంగీతం అందించారు.

## పాటల జాబితా
సండే, గానం. టీప్పు, కార్తిక్, ప్రేమ్ జి; సాహిత్యం. భువనచంద్ర

ఐ లవ్ యూ, గానం.టీప్పు, శ్రీలేఖ; సాహిత్యం. భువనచంద్ర

ఓ ప్రేమా , గానం.శంకర్ మహదేవన్; సాహిత్యం. కులశేఖర్

చెప్పవే , గానం సాధనా సర్గమ్; సాహిత్యం. కులశేఖర్

వాకింగ్ , గానం. హరిహరన్, టిప్పు; సాహిత్యం. చంద్రబోస్

ఏయ్ పిల్లా , గానం. టిప్పు, బబ్లూ, చంద్రన్, పుష్పా, శ్రీరామ్, సుమన్ శెట్టి, శ్రీనివాస్ రెడ్డి; సాహిత్యం. కులశేఖర్

## నటవర్గం
* ఉదయ్ కిరణ్
* దివ్య ఖోస్లా కుమార్
* సునీల్
* తనికెళ్ళ భరణి
* శ్రీనివాస రెడ్డి
* రఘునాథ రెడ్డి
* సుమన్ షెట్టి
* దేవ దర్శిని
* బబ్లూ
* శివపార్వతి
* వింధ్య 
* ==పాటల జాబితా==

## సాంకేతికవర్గం
* దర్శకత్వం: అప్రూధన్
* నిర్మాత: ఆర్.బి. చౌదరి
* మాటలు: చింతపల్లి రమణ
* సంగీతం: విద్యాసాగర్
* ఛాయాగ్రహణం: ఎం.ఎస్. ప్రభు
* కూర్పు: నందమూరి హరి
* నిర్మాణ సంస్థ: సూపర్ గుడ్ మూవీస్

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
రామచంద్ర గాంధీ

thumb|రామచంద్ర గాంధీ
**రామచంద్ర గాంధీ**  (జూన్ 9, 1937 – జూన్ 13, 2007) భారతీయ తత్త్వవేత్త. అతడు దేవదాస్ గాంధీ (మహాత్మా గాంధీ కుమారుడు), లక్ష్మీ (రాజాజీ కుమార్తె) ల కుమారుడు. అతడి సోదరులు రాజ్ మోహన్ గాంధీ, గోపాలకృష్ణ గాంధీలు. సోదరి తారా గాంధీ భట్టాచర్జీ.

రామచంద్ర గాంధీ ఆక్స్‌ఫర్డు నుండి పీటర్ స్ట్రాసన్ శిష్యరికంలో తత్త్వ శాస్త్రంలో డాక్టరేట్ డిగ్రీని పొందాడు. అతను హైదరాబాద్ విశ్వవిద్యాలయంలో తత్వశాస్త్రం విభాగాన్ని స్థాపించడానికి కృషి చేసాడు. అతడు విశ్వభారతి విశ్వవిద్యాలయం, పంజాబ్ విశ్వవిద్యాలయం, సాన్‌ఫ్రాన్సిస్కో లోని కాలిఫోర్నియా ఇనిస్టిట్యూట్ ఆఫ్ ఇంటెగ్రల్ స్టడీస్, సి.ఎ, బెంగళూరి విశ్వవిద్యాలయాలలో బోధించాడు. అతడు 2007 జూన్ 13న ఇండియా ఇంటర్నేషనల్ సెంటర్ వద్ద మరణించాడు. 

అతడి కుమార్తె లీలా గాంధీ, బ్రౌన్ యూనివర్శిటీలో ప్రముఖమైన కళాకళా నిపుణురాలు.

## గ్రంథములు
**ద అవైలబిలిటీ ఆఫ్ రెలిజియస్ ఐడియాస్*  (1976)
**సీతాస్ కిచెన్, అ టెస్టిమొనీ పాహ్ ఫైత్ అండ్ ఇంక్వైరీ*  (1992)
**స్వరాజ్: ఎ జర్నీ విత్ టైబ్ మెహ్తాస్ శాంతినికేతన్ ట్రిప్తీచ్*  (2003)
**మునియాస్ లైట్* (2005)

## మూలాలు

వర్గం:మహాత్మా గాంధీ కుటుంబం
వర్గం:1937 జననాలు
వర్గం:2007 మరణాలు
మోహన్‌దాస్ కరంచంద్ గాంధీ (శిల్పం)

***మోహన్‌దాస్ కరంచంద్ గాంధీ*** అనేది మహాత్మాగాంధీ యొక్క కాంస్య విగ్రహం. ఇది 1988లో అమెరికా సంయుక్త రాష్ట్రాలలోని శాన్‌ఫ్రాన్సిస్కో నగరంలో నిర్మించిన కాంస్య  విగ్రహం. ఇది 8 అడుగులు (2.4 మీటర్లు) ఎత్తు కలిగి ఉంది. దీనిని గాంధీ మెమోరియల్ ఇంటర్నేషనల్ ఫౌండేషన్ బహుమతిగా ఇచ్చినది. 

## ఆదరణ
"ప్రఖ్యాత శాఖాహారి" అయిన గాంధీ యొక్క శిల్పం ప్రతీవారం రైతుల మార్కెట్ జరుగుతున్న ఈ ప్లాజా వద్ద నెలకొల్పడానికి తగినదని msnbc.com కంట్రీబ్యూటర్ క్రిస్ రాడెల్ రాసాడు. 

2010లో భారతీయ మైనారిటీల అణచివేతకు నిరసనగా ఏర్పడిన "భారతదేశ మైనారిటీల సంస్థ"  గాంధీజీ హింసాత్మకతను కోరే జాత్యాహంకారి అని  ఈ శిల్పం తొలగించాలని కోరింది. 

ఈ శిల్పం విధ్వంసానికి ప్రధాన లక్ష్యం; కళ్ళజోడు అత్యంత దొంగిలించబడిన వస్తువు,  ఆధారం చాలా సందర్భాలలో విచ్ఛిన్నం అయినది.

Square, Inc సంస్థ అధినేత జాక్ డోర్సే తన సంస్థలో కొత్త ఉద్యోగులను ఈ గాంధీ ప్రతిమ, కార్పొరేట్ ప్రధాన కార్యాలయం మధ్య నడిపిస్తూ కంపెనీ మార్గదర్శకాలను ఈ మార్గంలో చెబుతూ తీసుకుంటాడు. 

## మూలాలు

## బయటి లంకెలు
* 
*
గాంధీ స్టేడియం

**గాంధీ స్టేడియం** (**) **లేదా బర్ల్‌టన్ పార్కు లేదా బి.ఎస్.బేడీ స్టేడియం క్రికెట్ మ్యాచ్‌లు ఆడటానికి ఉపయోగపడుతుంది.  2017 ఆగస్టు 19 నాటికి ఇక్కడ 1 టెస్టు, 3 ఒన్‌ డే ఇంటర్నేషనల్ క్రికెట్ మ్యాచ్‌లు జరిగాయి.

## చరిత్ర
ఈ స్టేడియం 1955లోనిర్మించబడి దేశవాళీ క్రికెట్ మ్యాచ్‌లకు వేదికగా నిలిచింది. ఇది భారత దేశవాళీ క్రికెట్ జట్టులైన పంజాబ్, నార్త్ జోన్ లకు వేదిక అయింది. ఈ స్టేడియం భరతదేశంతో  ఒక టెస్టు మ్యాచ్, మూడు ఒన్‌ డే మ్యాచ్‌లకు ఆడటానికి పాకిస్థాన్ కు ఆతిధ్యం యిచ్చింది. ఈ మ్యాచ్‌లలో భారతదేశం విజయం సాధించింది. 

చండీగఢ్ బయట మొహాలి క్రికెట్ స్టేడియం రావడంతో, పంజాబ్ రాష్ట్రంలోని ఇతర స్టేడియంలు అంతర్జాతీయ క్రికెట్ మ్యాచ్లకు ఆతిథ్యమివ్వటానికి అవకాశమిచ్చుటకు యిష్టపడవు.  

ఈ స్టేడియంలో టెస్టు క్రికెట్ లో అత్యధిక స్కోరు పాకిస్థాన్‌తో ఆడిన భారత దేశం చేసిన 374. అధిక పరుగులు చేసిన క్రీడాకారుడు "ఆన్ష్‌మన్ గేక్‌వాడ్"(201 పరుగులు), వసీం రాజా (125 పరుగులు), జావేద్ మియాందాద్ (66 పరుగులు). అధిక వికెట్లు తీసుకున్న క్రీడాకారులు వసీం రాజా, కపిల్ దేవ్ ( 4 వికెట్లు), వారితో రవిశాస్త్రి ( 3 వికెట్లు) తీసుకున్నారు. ఒన్ డే ఇంటర్నేషనల్ క్రికెట్ మ్యాచ్‌లలో అత్యధిక స్కోరు పాకిస్థాన్ పై  వెస్ట్‌ ఇండీస్ చేసిన 226 పరుగులు. అధిక పరుగులు చేసినవారు దిలీప్ వెంగ్‌సర్కార్ (88 పరుగులు), రిచే రిచర్డ్‌సన్ (77 పరుగులు), ఆమేర్ మాలిక్ (77 పరుగులు). అధిక వికెట్లు తీసుకున్నవారు వెంకటపతి రాజు (3 వికెట్లు), గ్రాహం గూచ్ ( 2 వికెట్లు), కపిల్ దేవ్ (2 వికెట్లు)

## కూల్చివేత, పునర్నిర్మాణం
ప్రస్తుతం జలంధర్ నగరంలో క్రీడా సముదాయం కట్టాలనే ప్రణాళిక ఉన్నది. ఈ క్రికెట్ మైదానాన్ని పునర్నిర్మించి అంతర్జాతీయ స్థాయిలోనికి మారాలని ఈ ప్రాజెక్టు ఉద్దేశ్యం. అన్ని స్టాండ్లను కూల్చివేశారు. అయితే, కొన్ని చట్టపరమైన సమస్యలు కారణంగా, ఈ ప్రాజెక్ట్ కొంతకాలం నిలిపివేయబడింది. కొన్ని నెలల తరువాత కొంత పునర్నిర్మాణం కనిపించింది. ప్రధాన పిచ్ కూడా పునర్నిర్మించబడుతున్నందున, ఈ స్టేడియం ప్రస్తుతం ఏ మ్యాచ్లను ఆతిథ్యమివ్వడంలేదు. జూనియర్ క్రికెటర్ల అభ్యాసన సెషన్లు నిలిపివేయబడలేదు.

## మూలాలు

## ఇతర లంకెలు

* Cricinfo Website - Ground Page

వర్గం:మహాత్మాగాంధీ స్మారక చిహ్నాలు
వర్గం:భారతదేశం లోని క్రీడా మైదానాలు
ఎంత బావుందో!

**ఎంత బావుందో !** 2002, మార్చి 22వ తేదీన విడుదలైన తెలుగు సినిమా. కె.సి.శేఖర్‌బాబు నిర్మించిన ఈ సినిమాకు తమ్మారెడ్డి భరద్వాజ దర్శకత్వం వహించాడు.
## తారాగణం
* సాయి కిరణ్
* రోహిత్
* లయ
* తనికెళ్ళ భరణి
* సుధాకర్
* బ్రహ్మానందం
* వక్కంతం వంశీ
* ఎ. వి. ఎస్
* బెనర్జీ
* కవి
* మాస్టర్ రోహిత్
* కోవై సరళ

## సాంకేతిక వర్గం
* కథ: ఆకెళ్ల
* సంగీతం: సాకేత్ సాయిరాం
* ఛాయాగ్రహణం: అమర్
* నృత్యాలు: శోభ
* కళ: విజయకుమార్
* పాటలు: సాహితి, గురుచరణ్, రమణ్‌లోక్
* దర్శకత్వం: తమ్మారెడ్డి భరద్వాజ
* నిర్మాత: కె.సి.శేఖర్‌బాబు

## పాటలు

## మూలాలు

## బయటి లింకులు
* 

వర్గం:బ్రహ్మానందం నటించిన సినిమాలు
మహాత్మా గాంధీ విశ్వవిద్యాలయం (నల్గొండ)

**మహాత్మా గాంధీ విశ్వవిద్యాలయం, నల్గొండ**   తెలంగాణ రాష్ట్రంలోని నల్గొండ జిల్లాలో ఉన్న ప్రజా విశ్వవిద్యాలయం.

## చరిత్ర
ఈ విశ్వవిద్యాలయం 2007 లో ఆంధ్రప్రదేశ్ ప్రభుత్వంచే స్థాపించబడినది. దీనిని పూర్వం "నల్గొండ విశ్వవిద్యాలయం" గా పిలిచేవారు.  ఇది ఒక స్వీయ నిధులతో నడుపబడుతున్న ప్రభుత్వ విశ్వవిద్యాలయం. ఇది 2013 లో  నల్గొండలోని పగగల్ వద్ద స్థాపించబడిన ఒక ఇంజనీరింగ్ కళాశాలను కలిగి ఉంది. ఆంధ్రప్రదేశ్ ప్రభుత్వం 2007లో నల్గొండ విశ్వవిద్యాలయాన్ని ప్రభుత్వ ఉత్తర్వు G.O.19/HE (UE-II) డిపార్టుమెంటు,తే: 13/3/2007 ప్రకారం 2007లోని ఎల్.ఎ బిల్ సంఖ్య.4 క్రింది సెక్షన్- 3(1) ప్రకారం   ఆంధ్రప్రదేశ్ యూనివర్సిటీస్ యాక్ట్ 1991 ను సవరించి స్థాపించారు. ఉన్నత విద్యను అందుబాటులోనికి తేవాలనే ఉద్దేశ్యంతో  ఆంధ్రప్రదేశ్ ప్రభుత్వం ఈ విశ్వవిద్యాలయాన్ని స్థాపించింది. దీనిని అప్పటి ముఖ్యమంత్రి  వై.యస్. రాజశేఖరరెడ్డి గారు శంకుస్థాపన చేయడం జరిగింది.  

ఈ విశ్వవిద్యాలయానికి ఆంధ్రప్రదేశ్ ప్రభుత్వం "మహాత్మా గాంధీ విశ్వవిద్యాలయం" గా 1991 లోని ఏక్ట్‌.4 షెడ్యూలు ప్రకారం సవరణ చేసి పేరు మార్చడం జరిగినైది. ఈ విషయం ఎ.పి.గజెట్ లో 2008 ఏప్రిల్ 28 న ప్రచురుంచారు. ఈ విశ్వవిద్యాలయం ప్రధాన కార్యాలయం నల్గొండ నగరంలో 2010-11 లో ఉండేది. 240 ఎకరాలతో శాశ్వత కాంపస్ ను నల్గొండ పట్టణానికి సుమారు 7 కి.మీ దూరంలో  నల్గొండ-నర్కేపల్లి హైవే మార్గం ప్రక్కన అభివృద్ధి చేయడం జరిగినది.
ఇటీవలి ప్రపంచ విపత్తైన కరోనా వ్యాధి -2019 పట్ల మహాత్మా గాంధీ విశ్వవిద్యాలయ తెలుగు శాఖా విద్యార్థులు స్పందించారు. కవిత్వం ద్వారా కరోనా వ్యాధి పట్ల ప్రజలను అప్రమత్తం చేసే పనికి పూనుకున్నారు. కాలం బంధించిన క్షణాలు అనే కవితా సంపుటిని వెలువరించారు.దీనికి విశ్వవిద్యాలయం తెలుగు ఆచార్యులు నర్రా ప్రవీణ్ రెడ్డి సంపాదకత్వం వహించారు. ఈ పుస్తకానికి విశేషమైన పేరొచ్చింది.

## ప్రాథమిక సదుపాయాలు
ఇది నల్గొండ  సమీపంలో 250 ఎకరాలలో విస్తరించి ఉంది. ఇది 16 ఎకరాల విస్తీర్ణంతో ఇంజనీరింగ్ కళాశాలను పానగల్  లో ఉంది.

## వైస్‌ ఛాన్సలర్లు
*సులేమాన్‌ సిద్ధికీ - ఏప్రిల్‌ 2007 నుంచి ఆగస్టు 2007
*ప్రొఫెసర్‌ వి.గంగాధర్‌ 2007-2010
*ప్రొఫెసర్‌ కట్టా నర్సింహారెడ్డి - 2011 నుంచి 2014  
*ఖాజా అల్తాఫ్‌ హుస్సేన్‌ 2016-2019
*అరవింద్‌కుమార్‌, ఐఏఎస్ - ఇన్‌చార్జి వీసీ  
*కె.సునీత ఐఏఎస్‌
* శైలజారామయ్యర్‌ ఐఏఎస్‌
* ఏ.వాణీప్రసాద్‌ ఐఏఎస్‌
* టి.విజయ్‌కుమార్‌ ఐఏఎస్‌
*ప్రొఫెసర్‌ సీహెచ్‌ గోపాల్‌రెడ్డి - 21 మే 2021 నుండి 20 మే 2024 
*నవీన్‌మిత్తల్‌ -  ఇన్‌చార్జి వైస్‌ఛాన్సలర్‌ - 2024 మే 22

*ప్రొఫెసర్ ఖాజా అల్తాఫ్ హూస్సేన్ వైస్ ఛాన్సలర్ (18 అక్టోబర్ 2024 నుండి 2027 వరకు -)

## మూలాలు

వర్గం:విశ్వవిద్యాలయాలు
వర్గం:తెలంగాణ విద్యాసంస్థలు
సాహితి (సినీ రచయిత)

**సాహితి** పేరుతో తెలుగు సినిమారంగంలో గేయ రచయితగా, సంభాషణల రచయితగా చలామణీ అవుతున్న రచయిత అసలు పేరు **చెరుకుపల్లి శ్రీరామచంద్రమూర్తి**. 

## విశేషాలు
ఆయన కృష్ణా జిల్లా, మైలవరం మండలం, వెల్వడం గ్రామంలో జన్మించారు. ఆయన వెల్వడం గ్రామంలో ఎస్.ఎస్.సి, వరంగల్లులో ఇంటర్మీడియట్, నూజివీడులో డిగ్రీ చదివారు. ఆంధ్ర విశ్వవిద్యాలయం నుండి స్నాతకోత్తర పట్టా పొందారు. ఆయన గుడివాడలో ఒక ట్యుటోరియల్ కాలేజీలో లెక్చరర్‌గా కొంతకాలం ఉద్యోగం చేశారు.

## సినిమా రంగం
ఆయన సినిమాలలో అవకాశం కోసం 1974లో మద్రాసుకు వెళ్లారు. మొదట ఆత్రేయ వద్ద సహాయకునిగా చేరారు. గురువు దగ్గర మెలకువలు నేర్చుకుంటూనే ప్రయత్నాలు ప్రారంభించారు. 1979లో విజయనిర్మల దర్శకత్వంలో కృష్ణ హీరోగా తెరకెక్కిన కిలాడి కృష్ణుడు సినిమాలో తొలి పాటను రచించారు. తరువాత ఆయనకు అనేక అవకాశాలు కలిశాయి. ఆయన మూడున్నర దశాబ్దాలలో 500కు పైగా పాటలు, 100 ప్రైవేటు ఆల్బమ్స్, 30 డబ్బింగ్ సినిమాలకు పాటలను అందించారు. కేవలం పాటలే కాక "మల్లన్న", "జర్నీ" వంటి సినిమాలకు సంభాషణలు కూడా అందించారు.

ఆయన కలం తనదైన శైలిలో పాటకు పట్టాభిషేకం చేస్తుంది. ఆయన పాటలో పదాలు స్వరాల మధ్య విసిరేసినట్టుండవు. స్వరంపై పైచేయి సాధించడానికి పోటీ పడుతున్నట్టుంటాయి. ఆయన రాసిన "జాబిలికీ వెన్నెలకీ", "ఎగిరిపోతే ఎంత బాగుంటుంది" పాటలు అశేష ఆదరణ పొందాయి. ఆయన సుమారు 1000 తెలుగు సినిమా పాటలు రాశారు. ఆంధ్రప్రదేశ్ యొక్క వివిధ యాస, మాండలికాలతో జానపద గీతాలను రాసినందున సినిమా పరిశ్రమలో ప్రసిద్ది చెందారు. ఆయన దూర ప్రాంతాలు ప్రయాణం చేసి, ప్రజలతో సంభాషించి, వారి వ్యావహారిక పదాలు, పదజాలాన్ని సేకరించి జానపద కవిత్వంలో తనకు ఒక ప్రత్యేకమైన చిహ్నాన్ని సృష్టించారు. ఆయన మొండిమొగుడు పెంకి పెళ్ళాం చిత్రంలో విజయశాంతి పాత్రకు రాసిన "లాలూ దర్వాజ లష్కర్ బోనాల్ పండుగ" పాట పెద్ద హిట్ అయింది. ఆయన అందమైన, గొప్ప యాసలను రాసారని భావిస్తారు.

## సినిమాల జాబితా
ఆయన పనిచేసిన చిత్రాల పాక్షిక జాబితా:
### గేయ రచయితగా

### సంభాషణల రచయితగా
# మల్లన్న
# జర్నీ

## సినిమా పాటల జాబితా

## మూలాలు

వర్గం:తెలుగు సినిమా పాటల రచయితలు
వర్గం:తెలుగు సినిమా రచయితలు
వర్గం:కృష్ణా జిల్లా సినిమా పాటల రచయితలు
వర్గం:జీవిస్తున్న ప్రజలు
వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు
అదృష్టం (2002 సినిమా)

కుడి|thumb|శేఖర్ సూరి
**అదృష్టం** శేఖర్ సూరి దర్శకత్వంలో 2002 లో విడుదలైన చిత్రం. ఇందులో తరుణ్, రీమాసేన్, గజాలా ముఖ్యపాత్రల్లో నటించారు. ఈ చిత్రాన్ని మన్సూర్ అహ్మద్, పరాస్ జైన్, వాకాడ అంజన్ కుమార్ సంయుక్తంగా నిర్మించగా దిన సంగీతాన్నందించాడు. ఈ చిత్రాన్ని *ఇవన్ యారో* అనే పేరుతో తమిళంలోకి అనువదించారు.

## తారాగణం
* తరుణ్
* రీమాసేన్
* గజాలా
* బ్రహ్మానందం
* షిజు
* శివాజీ
* ప్రకాష్ రాజ్
* వేణుమాధవ్
* జీవా
* ఎం. ఎస్. నారాయణ
* రఘు కుంచె
* నర్సింగ్ యాదవ్
* జయచిత్ర
* రఘునాథ రెడ్డి
* సుబ్బరాయ శర్మ

## పాటలు
దిన ఈ చిత్రానికి సంగీతం అందించగా ఆదిత్య మ్యూజిక్ ద్వారా పాటలు విడుదలయ్యాయి.

## మూలాలు

వర్గం:బ్రహ్మానందం నటించిన సినిమాలు
వర్గం:తరుణ్ నటించిన సినిమాలు
మందులు.కె

**మందులు.కె** (మే 1, 1944 - మే 22, 2002)  ప్రముఖ రంగస్థల నటుడు, దర్శకుడు. నాటకరంగంలో చేసిన కృషికి పలు కళాసంస్థలు ఈయనకు నటకాగ్రేసర, నటవిరాట్, నటశేఖరుడు, రంగస్థల నటబ్రహ్మ వంటి బిరుదులు ఇచ్చి సత్కరించాయి.

## జననం
మందులు 1944, మే 1న తాతయ్య, ముత్యాలమ్మ దంపతులకు పశ్చిమ గోదావరి జిల్లా, రాయకుదురు గ్రామంలో జన్మించాడు.

## విద్యాభ్యాసం - ఉద్యోగం
రాయకుదురులో ప్రాథమిక విద్యను పూర్తిచేసిన మందులు, వీరవాసరంలో ప్రాథమికోన్నత విద్య, భీమవరంలో పియుసి విద్యను పూర్తిచేసాడు.

## రంగస్థల ప్రస్థానం
బి.ఎన్. సూరి రచించిన పనిమనిషి నాటకం ద్వారా నాటకరంగంలోకి అడుగుపెట్టిన మందులు అనేక నాటకాల్లో నటించాడు. 1984లో అర్.కె. ప్రొడక్షన్సు అనే సంస్థను స్థాపించి, ఆ సంస్థ నుండి అనేక నాటకాలు ప్రదర్శించాడు.

### నటించిన నాటకాలు

# కీలుబొమ్మలు
# అడవి
# ఎవరిని నమ్మకు
# ఉద్ధరింపు
# చిల్లరకొట్టు చిట్టెమ్మ
# ఐపీసీ 302
# ఛైర్మన్
# సమర్పణ
# పాపం
# లాటరీ
# కాలం వెనక్కి తిరిగింది
# మృత్యుంజయుడు
# నటన
# ఎంతెంత దూరం
# ఆకాశరామన్న
# రాగరాగిణి
# తరంగాలు
# ఆరణి
# మనిషి సావకూడదు
# కిం కర్తవ్యం
# వయసు - మనసు
# మరోమొహెంజదారో

### దర్శకత్వం వహించిన నాటకాలు
# పలుకే బంగారమాయె
# రాజసూయ యాగం
# ఓ అమ్మాయి కథ
# అనగనగా ఒకరాజు

### రచించిన నాటకాలు
మందులు కె.జి. వేణుతో కలిసి పంచతంత్రం అఖండ విప్లవజ్యోతి, అంబేద్కర్ వంటి నాటకాలు రచించాడు.

## మరణం
ఈయన 2002, మే 22న మరణించాడు.

## మూలాలు

వర్గం:తెలుగు రంగస్థల నటులు
వర్గం:1944 జననాలు
వర్గం:2002 మరణాలు
వర్గం:తెలుగు రంగస్థల దర్శకులు
వర్గం:పశ్చిమ గోదావరి జిల్లా రంగస్థల నటులు
ఇబ్న్ శాల్

**ఇబ్న్ శాల్**  (పూర్తి పేరు *Abū Saʿd al-ʿAlāʾ ibn Sahl* సా.శ. 940–1000) ముస్లిం పర్షియన్ పండితుడు. అతడు ఇస్లామిక్ స్వర్ణయుగంలో బాగ్దాల్ లోని బువాయ్‌హిద్ ఆస్థానంలో గణిశ శాస్త్రవేత్త, భౌతిక శాస్త్రవేత్తగా ప్రసిద్ధి పొందాడు.  అతని పేరులో ఏదీ అతని దేశం యొక్క సంగ్రహాలయాలలో చూడలేము.

అతను సా.శ 984లలో  ఒక ఆప్టికల్ గ్రంథాన్ని రచించినట్లు తెలిసింది. ఆ గ్రంధంలోని అంశాలు "రోషిది రాషెద్" చే రెండు రాతప్రతులుగా 1993లో పునర్మింపబడినవి. అవి: డమాస్కస్, ఆల్-జహిరియా ఎం.ఎస్. 4871, టెహ్రాన్, మిల్లి ఎం.ఎస్. 867 51 ఫోల్స్.

టెహరాన్ రాతప్రతి పెద్దది; కానీ బాగా తీవ్రంగా దెబ్బతిన్నది. డమాస్కస్ ఎం.ఎస్. రాతప్రతిలో ఒక సెక్షన్ పూర్తిగా కనిపించలేదు. డమాస్కస్ ఎం.ఎస్. రాతప్రతిని "ఫి ఆల్- అలా ఆల్-ముహ్రికా" అని పిలుస్తారు. దీనిలో "మండించే పరికరాలు" (బర్నింగ్ ఇన్‌స్ట్రమెంట్స్) గూర్చి ఉన్నది. టెహ్రాన్ ఎం.ఎస్ ను "కితాబీ ఆల్-హర్రకాత్" గా పిలుస్తారు. ఇది "బర్నర్ల యొక్క పుస్తకం".

ఇబ్న్ శాల్ దృశాశాస్త్రంలో టోలమీ సిద్ధాంతాలను అధ్యయనం చేసిన మొదటి ముస్లిం పండితునిగా సుపరిచితుడు. అతడు తరువాతి కాలంలో  ప్రభావవంతమైన "దృశాశాస్త్ర పుస్తకం" రాయడానికి "ఒబ్న్ ఆల్-హైతం"కు  ప్రేరణగా నిలిచాడు.
ఇబ్న్ శాల్ గోళాకార దర్పణాలు, కటకాల యొక్క దృశా ధర్మములను వివరించాడు. అతడు కాంతి వక్రీభవనమునకు సంబంధించిన ముఖ్యమైన నియమమైన స్నెల్ నియమాన్ని కూడా వివరించాడు. అతడు రేఖాగణిత విశ్లేషణలు లేకుండా కాంతి కేంద్రీకరణ కొరకు ఉత్పన్నం చేసే కటకాల కొరకు ఈ నియమాన్ని వాడాడు. ఆ కటకాలను ఎనాక్లాస్టిక్ కటకాలు అంటారు. 
గ్రంథంలోని మిగిలిన భాగాలలో, ఇబ్న్ శాల్ పరావలయ దర్పాణాలు, ఎలిప్సోయిడ్ కటకాలు, ద్వికుంభాకార కటకాలు, హైపర్‌బోలిక్ చాపాలను గీసే విధానాలను వివరించాడు. 

## See also
*దృశా శాస్త్రము

## మూలాలు

*Rashed, R. "A pioneer in anaclastics: Ibn Sahl on burning mirrors and lenses", *[[Isis (journal)|Isis]]* **81**, pp. 464–491, 1990.
*Rashed, R., *Géométrie et dioptrique au Xe siècle: Ibn Sahl, al-Quhi et Ibn al-Haytham.* Paris: Les Belles Lettres, 1993
*
* (PDF version)
తెలంగాణ జన సమితి

**తెలంగాణ జన సమితి** భారతదేశంలోని తెలంగాణ రాష్ట్రంలోని ప్రాంతీయ పార్టీ. దీనిని తెలంగాణ ఉద్యమకారుడూ కోదండరాం స్థాపించాడు. అతడు తెలంగాణ రాష్ట్ర సాధన కోసం ఏర్పడిన తెలంగాణ ఉద్యమం కొరకు ఆన్ని పార్టీలతో కూడిన తెలంగాణ జాయింట్ యాక్షన్ కమిటీ (T-JAC) కు చైర్మన్ గా వ్యవహరించాడు. అతడు ఉస్మానియా విశ్వవిద్యాలయంలో రాజనీతిశాస్త్రంలో ప్రొఫెసర్ గా పనిచేసాడు.

## చరిత్ర
ఈ పార్టీ 2018 మార్చి 31న తెలంగాణ రాష్ట్రంలోని రాజకీయ ప్రత్యామ్నాయంగా అవతరించింది.

## ఆశయాలు
ఈ పార్టీ తెలంగాణ ప్రజల రాజ్యాంగ హక్కులను రక్షించడానికి స్థాపించబడింది.

## పతాకం
పైన పాలపిట్ట రంగు, కింద ఆకుపచ్చ రంగు, మధ్యలో చక్రంతో జెండా రూపొందించారు. పాలపిట్ట విజయానికి సంకేతమైతే, ఆకుపచ్చ రంగు అభివృద్ధికి చిహ్నమని జెండా విశిష్టతను కోదండరామ్‌ పార్టీ ఆవిర్భావ సభలో వివరించాడు. జెండా మధ్య అమరుల ఆకాంక్షను వ్యక్తం చేసేది చక్రం అన్నాడు.

## మూలాలు

వర్గం:Political parties established in 2018
వర్గం:భారతదేశ ప్రాంతీయ పార్టీలు
వర్గం:భారతదేశ రాజకీయ పార్టీలు
వర్గం:తెలంగాణ రాజకీయ పార్టీలు
వర్గం:రాజకీయ పార్టీలు
యనమండ్ర నాగయజ్ఞ శర్మ

**యనమండ్ర నాగయజ్ఞ శర్మ** (వై. యన్‌. శర్మ) వాయులీన విద్వాంసుడు.  
## జీవిత విశేషాలు
"వై.ఎన్‌.శర్మ" గా చిత్రపరిశ్రమలో సుపరిచితులైన నాగయజ్ఞ శర్మ వాయులీన విద్వాంసునిగా పేరొందారు. వయొలిన్‌ మాత్రమే కాకుండా తబలా, ఆర్కెస్ట్రా కండక్టింగ్‌.. ఇలా అన్నీ చేసేవారు. మాయాబజార్‌ చిత్రంతో ఘంటసాల వెంకటేశ్వరరావు దగ్గర అసిస్టెంట్‌గా చేరిన వై.ఎన్‌.శర్మ ఆ తర్వాత ఎస్‌.రాజేశ్వరరావు, పెండ్యాల, చలపతిరావు, రాజన్‌-నాగేంద్ర, జి.కె.వెంకటేశ్‌, సత్యం, ఆదినారాయణరావు, రమేశ్‌నాయుడు, జె.వి. రాఘవులు, చక్రవర్తి, భానుమతి, ఇళయరాజా, బాలసుబ్రహ్మణ్యం వంటి ప్రముఖ సంగీత దర్శకుల దగ్గర పనిచేశాడు. ఎక్కువగా రమేశ్‌నాయుడు సినిమాలకు పనిచేశాడు. బెంగాలీలో రమేశ్‌నాయుడు నిర్మించిన కొన్ని చిత్రాలకు శర్మ సంగీత దర్శకత్వం వహించాడు. ఎస్పీ బాలసుబ్రహ్మణ్యం, శర్మ ఎంతో సన్నిహితంగా మెలిగేవారు.

## వ్యక్తిగత జీవితం
ఆయన కుమారుడు సంగీత దర్శకుడు మణిశర్మ. ఆయనకున్న ముగ్గురు కుమారుల్లో మణిశర్మ రెండో వాడు. తండ్రి ప్రోత్సాహంతో సినీరంగంలోకి అడుగుపెట్టిన మణిశర్మ మెలోడీ మాంత్రికుడిగా ఖ్యాతి గడించాడు. తెలుగు, తమిళ భాషల్లో సుమారు 175 చిత్రాలకు పైగా సంగీతాన్ని అందించి ఎంతో మంది నూతన సంగీత దర్శకులను, గాయనీ, గాయకులను పరిశ్రమకు అందించాడు. 

## అస్తమయం
ఆయన 2018, మే 1 న తన 92వ యేట చెన్నైలో తుది శ్వాస విడిచారు.

## మూలాలు

## బయటి లింకులు
* ఘంటశాల వెంకటేశ్వరరావు గారితో చిత్రం

వర్గం:తెలుగు సినిమా సంగీత దర్శకులు
వర్గం:జనన సంవత్సరం తప్పిపోయినవి
వర్గం:2018 మరణాలు
వర్గం:వాయులీన విద్వాంసులు
సారవ

**సారవ**, పశ్చిమ గోదావరి జిల్లా, నరసాపురం మండలంకు చెందిన రెవెన్యూయేతర గ్రామం.

## మూలాలు
# http://www.onefivenine.com/india/villages/West-Godavari/Narsapur/Sarva
# http://www.prajasakti.com/Article/Krishna/1967323

## వెలుపలి లింకులు
మంజిమా మోహన్

**మంజిమా మోహన్** భారతీయ సినిమా నటి. ఆమె తెలుగు, తమిళం, మలయాళ చిత్రాలలో నటించింది. ఆమె కేరళ లోణి పలక్కాడ్ కు చెందినది. ఆమె 1990ల చివర, 2000ల మొదట్లో బాలనటిగా నటించింది. ఆమె సినిమా కథానాయకిగా అరంగేట్రం చేసిన మొదటి సినిమా "ఓరు వడక్కన్ సెల్‌ఫీ". ఆమె రెండవ చిత్రం తమిళంలో "అచ్ఛం ఎంబదు మదమైయదా". ఆమెకు 2017 లో దక్షిణాదిలో 64వ ఫిలిం ఫేర్ పురస్కారాన్ని ఉత్తమ నటిగా అందుకున్నది.

## వ్యక్తిగత జీవితం

మంజిమా మోహన్ కు సినిమా రంగ కుటుంబ నేపథ్యం ఉంది. ఆమె తండ్రి విపిన్ మోహన్ సినీ ఛాయాగ్రాహకుడు, తల్లి కలమండలం గిరిజ నాట్యకారిణి. ఆమె పాఠశాల విద్యను తిరువనంతపురం లోని నిర్మల భవన్ హయ్యర్ సెకండరీ పాఠశాలలో పూర్తిచేసిన తదుపరి తమిళనాడులోని స్టెల్లా మారిస్ కళాశాల, చెన్నైలో బి.యస్సీ డిగ్రీ చేసింది. 

దేవరట్టం సినిమాలో తనతో కలిసి నటించిన కోలీవుడ్ యువ హీరో గౌతమ్ కార్తీక్ ని ప్రేమించి 2022 నవంబరు 28న చెన్నైలోని ఒక హోటల్ లో వివాహం చేసుకుంది. గౌతమ్ కార్తీక్ సీనియర్ నటుడు కార్తీక్ కుమారుడు. 

## సినిమా జీవితం
ఆమెకు అనుభవం నటన కలిగి ఉన్నప్పటికీ, ఆమెకు పూర్తి విశ్వాసం ఉండేది కాదని తెలిపింది. ఆమెకు సినిమా షూటింగ్ ప్రారంభ రోజులలో భయానకంగా ఉండేదని తెలిపింది. ఆమె నటించిన "ఓరు వదక్కన్ సెల్‌ఫీ"ని జి. ప్రజిత్ దర్శకత్వం వహించాడు, వినీత్ శ్రీనివాసన్ స్క్రిప్టు రాసాడు. ఈచిత్రంలో ఆమె ప్రధాన మహిళా పాత్రలో నటించింది.

ఆ చిత్రంవిడుదల సమయంలో ఆమె తమిళ చిత్రం "అచ్చం ఎందదు మదమైయద" చిత్రంతో తమిళ చిత్రసీమలో ప్రవేశించింది. ఆమె నటించిన "ఓరు వదక్కన్ సెల్‌ఫీ"లో ఆమె నటనకు ఆకర్షితుదైన గౌతం మీనన్ ఈ చిత్రానికి దర్శకత్వంవహించాడు. ఈ చిత్రంలో ఆమె ప్రధాన మహిళా అపత్రను నటించింది.

ఆమె తరువాత తమిళ చిత్రాన్ని ఉధయానిధి స్టాలిన్ తో,  విక్రం ప్రభుతో "షత్రియన్"లో నటించింది.

## చిత్రాలు

## మూలాలు

## ఇతర లింకులు
* 
* నా దృష్టంతా దానిమీదే: మంజిమా మోహన్‌ http://www.andhrajyothy.com/artical?SID=513869 నా దృష్టంతా దానిమీదే: మంజిమా మోహన్‌

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:కేరళ ప్రజలు
వర్గం:మలయాళ సినిమా నటీమణులు
వర్గం:తమిళ సినిమా నటీమణులు
వర్గం:1993 జననాలు
వర్గం:తెలుగు సినిమా నటీమణులు
చిన్నంబావి మండలం

**చిన్నంబావి మండలం,**తెలంగాణ రాష్ట్రం, వనపర్తి జిల్లాలోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మహబూబ్ నగర్ జిల్లాలో ఉండేది. ప్రస్తుతం ఈ మండలం వనపర్తి రెవెన్యూ డివిజనులో భాగం. పునర్వ్యవస్థీకరణకు ముందు ఇది వనపర్తి డివిజన్లో వీపనగండ్ల మండల పరిధిలో ఉంది .ఈ చిన్నంబావి నూతన మండలంలో 17 రెవెన్యూ గ్రామాలు ఉన్నాయి. సోలిపురం మరియు లింగసానిపల్లి నిర్జన గ్రామాలు.

## నూతన మండల కేంద్రంగా గుర్తింపు
లోగడ చిన్నంబావి గ్రామం మహబూబ్ నగర్ జిల్లా, వనపర్తి రెవెన్యూ డివిజను పరిధిలోని వీపనగండ్ల మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా (0+16) పదహారు గ్రామాలతో, చిన్నంబావి నూతన మండలంగా వనపర్తి జిల్లా, వనపర్తి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.

2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 211 చ.కి.మీ. కాగా, జనాభా 28,949. జనాభాలో పురుషులు 14,851 కాగా, స్త్రీల సంఖ్య 14,098. మండలంలో 6,987 గృహాలున్నాయి.

## మండలంలోని రెవెన్యూ గ్రామాలు
#పెద్దదగడ
# పెద్దమరూర్
# చిన్నమరూర్
#వెల్టూరు
# చెల్లెపహడ్
#అయ్యవారిపల్లి
#కాల్లూరు
# కొప్పునూర్
#లక్ష్మిపల్లి
#సోలిపురం
# అమ్మాయిపల్లి
#దగడపల్లి
#వెల్గొండ
# మియాపురం
# బెక్కెం
# గడ్డబస్వాపురం
# లింగసానిపల్లి

## మూలాలు

వర్గం:2016 లో ఏర్పాటైన తెలంగాణ మండలాలు
సాహితి గాలిదేవర

సాహితి గాలిదేవర (జ. 1987 ఫిబ్రవరి 12) దక్షిణ భారతదేశ సినిమా నేపధ్యగాయకురాలు. ఆమె తెలుగులో అనేక పాటలు సినిమాలు, ఆల్బంలకు పాడింది.

## జీవితం
సహితి ప్రాథమిక కర్ణాటక సంగీతాన్ని శ్రీ తిరుపతి గోపాల కృష్ణ వద్ద నేర్చుకుంది. కానీ ఆమె అంకుల్ జోగారావు ఆమెకు ఎలా పాడాలో నేర్పించాడు.

* ఆమె ఈటీవీ సింగర్స్ ఛాలెంజ్ షో సై (2007) లో టాప్-8 లో ఉంది. 
* 2008 లో జీ తెలుగు చే నిర్వహింపబడిన వోయిస్ ఆఫ్ యూత్ కార్యక్రమం "స రి గ మ ప" స్థానిక పోటీలో గెలిచింది. 
* సోనీ టెలివిజన్ పాటల రియాలిటీ షో "ఎక్స్-ఫాక్టర్ ఇండియా"(2011)  యొక్క మొదటి సీజన్లో 12 ఫైనలిస్టులలో ఒకతెగా నిలిచింది. 
* ఆమె మా టెలివిజన్ నిర్వహించిన స్పైసీ సిరీస్ 7 లో సూపర్ సింగర్, సూపర్ సింగర్ 8 లో సూపర్ సింగర్, సూపర్ సింగర్ 9 లో ఫైనలిస్టు గా నిలిచింది. She

## డిస్కోగ్రఫీ

* జబ్బ కొట్టి - పార్థు  (2008)
* మమ్మీ డాడీ - ఏక్ పోలీస్  (2008)
* ఓ ధ్యానమైనా చాలు - సిద్దు ప్రం శ్రీకాకుళం  (2008)
* చందమామలా అందగాడిని - అనగనగా ఓ ధీరుడు  (2011)
* పిల్లలమె - తొలిసారిగా (2011)
* కావాలంటే ఇస్తాలే - నాకు ఒక లవర్ ఉంది. (2011)
* సింగారెనుండి - రచ్చ (2012)
* రూలర్ - దమ్ము  (2012)
* నేనే నానీ నే - ఈగ  (2012)
* గజి బిజి గతుకుల - సుడిగాడు  (2012)
* ఇంకా ఏమి చెప్పాలో - కామిన  (2012)
* నా శ్వాసలోన పొంగింది - చాణక్యుడు  (2012)
* నీ వరసే నీది - రొటీన్ లవ్ స్టోరీ  (2012)
* చాల్ చాల్లే - ఒంగోల్ గిత్త  (2013)
* కొత్తగా నీ పరిచయం - బిస్కట్  2013
* అను అను - రొమాన్స్  2013
* సూదిమందే - దూసుకెల్తా  (2013)
* వస్తా వస్తావా - ప్రేమ గీమ జాన్తా నై  (2013)
* మీల్కీ మీనాక్షి - ప్రేమ గీమ జాన్తా నై  (2013)
* మగధీరుడీ - రాజకోట రహస్యం  (2013)
* లవ్ యు రా - హం తుం  (2013)
* నీలాకాశం కరిగి - ముద్దుగ (2013)
* అడుగులు కలసి - ముద్దుగ  (2013)
* నా కళ్లలోన - హం తుం  (2013)
* మనసుని మమతని - గాల్లో తేలినట్టుందే  (2013)
* తిరుగుబాటిది - బసంతి  (2013)
* అటు అమలాపురం రీమిక్స్ - కొత్త జంట  (2014)
* యెవరితో మొదటి అడుగు - గ్రీన్ సిగ్నల్  (2014)
* ఓహ్ కూని రాగమా - అమృతం చందమామలో  (2014)
* ఏరువాక సాగరో రీమిక్స్ - అమృతం చందమామలో  (2014)
* రై రై - రూల్  (2016)
* లాగం టాఇ - లై (2017)
* బూస్ట్ పిల్ల - ఆరడుగుల బుల్లెట్  2017
* పింక్ లిప్స్ - లౌక్యం
* భగమతీ థీం సాంగ్ - భాగమతి (కన్నడం)
* హలవారు - బుగురి 2016
* అల్లినోడు -శివం 2015
* డ్రీమిగే బందే - శివం 2015
* రంగదేవ - మా అబ్బాయి 2017

## ఆల్బమ్స్

* What Happen to me, Velige Deepam, Plz Vinaddu from the album Plz Vinaddu (2011)
* Mudakaratha Modakam, Sumanovandita Sundari from the album Jayaghosha (2011)

## వ్యక్తిగత జీవితం
Sahiti holds a B.Tech degree and worked for Infosys for sometime. However, singing is her passion and she wishes to pursue a career by leaving the IT firm.

## మూలాలు

వర్గం:జీవిస్తున్న ప్రజలు
వర్గం:తెలుగు సినిమా నేపథ్యగాయకులు
వర్గం:1987 జననాలు
వర్గం:విజయనగరం జిల్లా మహిళా గాయకులు
వర్గం:తెలుగు సినిమా మహిళా నేపథ్య గాయకులు
నవ్యాంధ్రము నా జీవిత కథ

**నవ్యాంధ్రము నా జీవిత కథ** అనే పుస్తకం ఆంధ్రప్రదేశ్ శాసనసభ ప్రథమ సభాపతి, విశాలాంధ్రావతరణ ముఖ్య కారకులైన అయ్యదేవర కాళేశ్వరరావు గారి స్వీయచరిత్ర.

## పుస్తకం గురించి
ఈ పుస్తకంలో కాళేశ్వరరావు తన జీవిత కథతోపాటు ఆయా కాలాలలో జరిగిన సంఘటలనల గురించి కూడా రాశాడు. అంధ్రలో జరిగిన గొప్పగొప్ప కార్యక్రమాల గురించి, ప్రజలకోసం జరిగిన ఉద్యమాల గురించి, వాటికి సంబంధించిన వ్యక్తుల గురించి ఈ పుస్తకంలో రాయడం జరిగింది.
ఈ పుస్తకం మొదటి సంపుటాన్ని రచయిత అయ్యదేవర కాళేశ్వరరావు 1959 ఉగాదికి ఆంధ్రప్రజలకు అంకితమిస్తూ విడుదల చేసారు. రచయిత జీవితకాలము ఆంధ్రదేశములో జరిగిన మత-సాంఘిక-రాజకీయ-ఆర్ధిక విప్లవములకు సాక్ష్యము. అవన్నీ ఈ పుస్తకములో చేర్చినట్టుగా రచయిత ముందుమాటలో పేర్కొన్నారు.
ప్రస్తుత పుస్తక సంపాదకులుగా డా॥డి. చంద్రశేఖర రెడ్డి, పుస్తక ఆకృతీకరణకు పురుషోత్త్ కుమార్ పనిచేసారని పుస్తక మనవి మాటలలో తెలుగు సమితి అధ్యక్షులు మండలి బుద్ధప్రసాద్ పేర్కొన్నారు.

## పుస్తకం పేరు గురించి
తన జీవిత విశేషాలతోపాటూ, ఆంధ్రప్రదేశ్ గురించి కూడా ఈ పుస్తకంలో ఉన్నందున ఈ పుస్తకానికి నవ్యాంధ్రము నా జీవిత కథ అని పేరు పెట్టాడు.

## మూలాలు

వర్గం:పుస్తకాలు
వర్గం:తెలుగు పుస్తకాలు
వర్గం:జీవిత చరిత్రలు
వర్గం:ఆత్మకథలు
నిఖితా గాంధీ

**నిఖితా గాంధీ** (జ.1991 అక్టోబరు 2) భారతీయ సినిమా నేపథ్య గాయని. ఆమె నాలుగు భారతీయ భాషలలోని చలన చిత్రాలలో పాటలు పాడింది. ఆమె తమిళం, హిందీ, తెలుగు, కన్నడ చిత్రాల ప్రాజెక్టులలో పనిచేసింది. 

ఆమె "రాబ్టా" సినిమాలోని టైటిల్ సాంగ్ "రాబ్టా"ను దీదీపికా పడుకోణె పాత్రకు పాటలు పాడింది. ఆమె "జగ్గా జాసూస్"లో అజిత్‌సింగ్ తో కలసి పాడిన యుగళ గీతం "ఉల్లూ కా పట్టా" పాట గుర్తింపు పొందింది. ఆమె "ఎ బిల్లియన్ డ్రీమ్స్", చెఫ్ (2017 సినిమా), జబ్ హర్రీ మెట్ సెజల్, ఇట్టెఫత్ (2017 సినిమా) లలో సచిన్ కొరకు పాడింది. ఆమె బెంగాలీ చిత్రం "కాక్‌పిట్ (2017 సినిమా)"లో  అతిఫ్ అస్లాంతో "మిట్టీ ఆలో" పాటను పాడింది.

## వ్యక్తిగత జీవితం
ఆమె బెంగాళీ, పంజాబ్ కు చెందినది. ఆమె గాడ్యుయేషన్ ను చెన్నైలో చేసింది. ఆమె తరువాత ఒడిస్సీ నాట్యం, హిందుస్థానీ సంగీతాన్ని నేర్చుకుంది.

ఆమె కోల్‌కతా లోని బెంగాలీ, పంజాబీ లకు చెందిన కుటుంబంలో జన్మించింది. ఆమె 2010లో దంత శాస్త్రంలో డిగ్రీ కోసం చెన్నైవెళ్లీండీ. ఎ.ఆర్.రెహమాన్ యొక్క కె.ఎం.కాలేజి ఆఫ్ మ్యూజిక్ అండ్ టెక్నాలజీలో ఆమె పూర్వ విద్యార్హ్తిని. ఆమె రెహమాన్ తో కలసి జెర్మన్ ఆర్కెస్ట్రాలో పాడింది. అతడు శేఖర్ కపూర్ తో చేస్తున్న వాణిజ్య ప్రాజెక్టు "క్యుకి" సమయంలో రెహమాన్ ఆమెను స్వయంగా పరీక్షించారు. వారిద్దరూ ఆ ప్రాజెక్టుకు పనిచేసారు. 2012లో ఆమె ప్రసిద్ధ కవి "కాజీ నజ్రుల్ ఇస్లాం" రాసిన పాటలను కూర్చి ఒక ఆల్బం "కోత్త"ను బెంగాల్ భాషలో విడుదల చేసింది. 

ఆమె తన వ్యక్తిగత స్టుడియో ఆల్బంలో పనిచేస్తూ ప్రాంతీయ భాషా చిత్రాలలో అనేక పాటలు పాడింది. ఆమె "శంకర్" తీసిన చిత్రం నుండి "లాడియో" అనేపాటను పాడింది. ఈ పాటను ఎ.ఆర్.రెహమాన్ కంపోజ్ చేసాడు. ఈ పాటను హిందీలోని అనువదించిన తదుపరి నాలుగు గంటలలో రికార్డు చేసింది. తరువాత ఆమె తెలుగు, హిందీ భాషలలో రికార్డ్ చేసింది. 2015 లో ఆమె రెహమాన్ తో "ఓ కడల్ కన్మని", అనిరుద్ధ్ తో "తంగామగన్" లతో పాటు అనేక ప్రాజెక్టులకు పనిచేసింది. 

సినిమా పాటలను పాడుతున్న ఆమె ఈ కళలో భాగంగా ఐదుగురు సభ్యులతో బ్యాండ్ పార్టీ ఏర్పాటుచేసి కోల్‌కొతా, కేరళలలో ప్రదర్శనలిచ్చింది. వారిలో సజిత్ సత్య, జెరార్డ్ ఫెలిక్స్, గాడ్‌ఫ్రే ఇమన్యుయేల్, జోషుయా గోపాల్ ఉన్నారు. 

ఆమె 'రబ్తా' చిత్రానికి చేసిన టైటిల్ ట్రాక్ కు గాను 2018 జీ సినిమా పురస్కారాలను ఉత్తమ నేపథ్యగాయని విభాగంలో అందుకున్నది. 

ఆమె "జబ్ హర్రీ మెట్ సెజల్" నుండి పాడిన "ఘర్" పాటకు 2018 జియో ఫిమేల్ పురస్కారాలకు ఉత్తమ నేపథ్యగాయనిగా నామినేట్ చేయబడింది. 

ఆమె "మెఘనాథ్ బోధ్ రోహోస్య" చిత్రంలో పాడిన "టొమ్రా ఎఖోనా కీ" బెంగాలీ పాటకు 2018 జియో ఫిమేల్ పురస్కరానికి ఉత్తమ నేపథ్య గాయనిగా నామినేట్ చేయబడింది.

## డిస్కోగ్రఫీ

## మూలాలు

వర్గం:తెలుగు సినిమా మహిళా నేపథ్య గాయకులు
పర్యావరణ మార్పుపై భారతదేశం ఒప్పందాలు

క్యోటో ప్రోటోకాల్ యు.ఎన్.ఎఫ్.సి.సి.సి లో భాగంగా ఏర్పడిన అంతర్జాతీయ ఒప్పందం 1997 డిసెంబరులో జపాన్ లోని క్యోటో నగరం లో నిర్వహించారు. కార్బన్ డయాక్సైడ్, మీథేన్ సల్ఫర్ డయాక్సైడ్, హైడ్రోఫ్లోరో కార్బన్, ఫర్ఫ్లోరో కార్బన్ వంటి ఆరు రకాల వాయు ఉద్గారాలను తగ్గించడం ఈ ఒప్పందం ముఖ్య ఉద్దేశం.పర్యావరణ మార్పులను ఐక్యరాజ్యసమితిలో భాగమైన పలు సంస్థలు నిత్యం గమనిస్తూ ఉంటాయి. సభ్యదేశాలు ప్రతి ఏడాది, పర్యావరణ మార్పులను పరిశీలించేందుకు సదస్సులను నిర్వహిస్తుంది.

## ప్యారిస్ ఒప్పందం
ఐరాస ప్రతిపాదించిన ప్యారిస్ పర్యావరణ పరిరక్షణ ఒప్పందంపై అంగీకరిస్తూ భారతదేశ ప్రభుత్వం సంతకం చేసింది. ఇలా సంతకం చేసిన దేశాలలో 62వ దేశం. ప్రపంచవ్యాప్తంగా వెలువడుతున్న కాలుష్యంలో 4.1 శాతం కాలుష్యకారకాలు భారతదేశం నుండి వెలువడుతోంది. భారతదేశం మహాత్మా గాంధీ 147వ జయంతి నాడు సంతకం చేయటం జరిగింది. మహాత్మా గాంధీ జయంతిని ఐరాస ప్రపంచవ్యాప్తంగా అంతర్జాతీయ అహింసా దినోత్సవంగా జరుపుతుంది.

## క్యోటో ఒప్పందం (రెండవ విడత)
2013-2020 సంవత్సరాల మధ్య కాలం క్యోటో ఒప్పందంపై రెండవ విడత నిబద్ధతకు ఒప్పుకున్న దేశాలు నెరవేర్చాల్సిన పనులను భారతదేశం కూడా చేపడుతోంది. ఈ విడత ముఖ్యంగా గ్రీన్‍హౌస్ వాయువులను నిలుపుదల చేసేందుకు కృషి చేసే దిశగా సభ్య దేశాలను ప్రోత్సహిస్తుంది.
### క్యోటో ఒప్పందం ప్రాముఖ్యత
భారతదేశం ఇతర సభ్యదేశాలు క్యోటో ఒప్పందాన్ని, తద్వారా పర్యావరణ పరిరక్షణను ప్రోత్సహించేలా చేయడంలో ముఖ్య పాత్రను పోషించింది. రెండవ విడత కూడా నిబద్ధతను చేపట్టడం ద్వారా భారతదేశం ప్రపంచ దేశాల్లో పర్యావరణ మార్పులను నియంత్రించే దేశాలకు నాయకత్వం వహిస్తూ పర్యావరణ న్యాయం చేకూర్చటంలో ప్రముఖ పాత్రను పోషించనుంది. ముఖ్యంగా ఇతర అభివృద్ధి చెందని దేశాలు పర్యావరణ మార్పు నియంత్రణకు ముందడుగేసే దిశగా ఇది పరిణమించింది. క్లీన్ డెవలప్‌మెంట్ మెకానిజం(సీడీఎం)లోని బహుళ ప్రయోజన ప్రాజెక్టులు ఈ నిబద్ధత వలన భారతదేశంలో పలు పెట్టుబడులను ఆకర్షించనున్నాయి.

## మూలాలు

## వెలుపలి లంకెలు

వర్గం:పర్యావరణ సమస్యలు
వర్గం:పర్యావరణము
వర్గం:పర్యావరణ శాస్త్రం
వర్గం:అంతర్జాతీయ ఒప్పందాలు
వర్గం:భారతదేశం కుదుర్చుకున్న ఒప్పందాలు
మద్రాస్ రెజిమెంట్

మద్రాస్ రెజిమెంట్ భారత దేశంలో గల పురాతన రెజిమెంట్లలో ఒకటి.దీనిని 1750'ల్లో ఏర్పాటుచేసారు.ఈ రెజిమెంట్ భారతదేశ స్వాతంత్రానికి పూర్వం బ్రిటిష్ ఇండియా సైన్యంలో ఉండేది.ఇప్పుడు భారత సైనిక దళం లో ప్రముఖ పాత్ర పోషిస్తోంది.
### చరిత్ర
1639  బ్రిటీష్ వారు అప్పటి విజయనగర రాజైన పెద వేంకటరాయలు అనుమతితో కోరమాండల్ తీరములో చిన్న భాగాన్ని ఈస్ట్ ఇండియా కంపెనీ స్థావరాన్ని పెట్టుకోవడానికి, వర్తకం జరుపుకోవడానికి తీసుకొన్నారు.
ఈ ప్రదేశం అప్పట్లో వండవాసి పాలకుడు దామెర్ల వేంకటపతి నాయకుని ఆధ్వర్యములో ఉండేది. 1644 నాటికి  సెయింట్ జార్జి కోటను బ్రిటీష్ వారు నిర్మించుకొన్నారు. తరువాత కొన్ని రోజులలో ఈ ప్రదేశము అంతా వారి వలసకు కేంద్ర స్థావరము అయ్యింది.1758 లో బ్రిటీష్ వారు 100 భారతీయ సైనికులతో ఒక కంపెనీని ఏర్పాటుచేసారు.అదే సంవత్సరం చివరి నాటికి మొదటగా రెండు పదాతి దళాలను ఏర్పాటుచేసి వాటికి కెప్టెన్ లను నియమించారు.
మద్రాస్ రెజిమెంట్ ను మద్రాస్ యూరోపియన్ రెజిమెంట్ అను పేరుతో ఈస్ట్ ఇండియా కంపెనీ 1660ల్లో ఏర్పాటుచేసింది.ఇది ఆనాటి భారత దేశంలో ఈస్ట్ ఇండియా కంపెనీ ఏర్పాటుచేసిన రెండవ కంపెనీ,ఇది 1748 లో బెటాలియన్ గా మేజర్ లారెన్స్ నాయకత్వంలో ఏర్పడింది.ఈ బెటాలియన్ భారదేశంలో గల  ఫ్రెంచివారికి వ్యతిరేకంగా జరిగిన యుద్ధాల్లో పాల్గొంది.

## మూలాలు


వర్గం:భారత సైనిక బలగాలు
స్వర్ణపుష్పం

**స్వర్ణపుష్పం **2012లో ప్రారంభించబడిన తెలుగు మాసపత్రిక. ఈ ప్రతిక సంస్థాపక ముఖ్య సంపాదకులు, ప్రచురణకర్త మక్కపాటి మంగళ. ఈ మాసపత్రిక యొక్క ఐఎస్ఎస్ఎన్ నెంబర్ ISSN 2394-2193.

## శీర్షికలు-అంశాలు

ఈ పత్రికలోని రచనలు తెలుగు భాషను, సంస్కృతిని సుసంపన్నం చేసే కోణంలో ఉంటాయి. ఇందులో ప్రధానంగా కథలు కథానికలు, కవితలు, పాటలు, సామాజిక స్పందనలు, స్థల చరిత్రలు, మన సంప్రదాయాలు, మన దేవాలయాలు, యక్ష ప్రశ్నలు, మన చరిత్ర, గృహదేవత, స్వర్ణ చిత్ర సినిమా కబుర్లు, మన వీరులు, చరిత్రకు తెలియని కవి,  పరిశోధక వ్యాసాలు, పండుగలు, జాతీయ దినోత్సవాలు, సూక్తులు, మన ఆటలు, గ్రహం అనుగ్రహం, రాశి ఫలితాలు, మొదలైన శీర్షికలతో మన భారతీయ సంస్కృతి, సంప్రదాయాలకు అద్దం పడుతూ మానవజాతి ఘనతను చాటి చెపుతూ "భాష, సాహిత్యం, సంస్కృతి, చరిత్ర, రాజకీయ సామాజిక", అంశాలతో కూడిన వ్యాసాలతో ప్రతి నెల పాఠకుల ముందుకు వస్తుంది. ఈ మాసపత్రికకు ఎందరో భాషాభిమానులు, విశ్వవిద్యాలయ ఆచార్యులు, పరిశోధక విద్యార్థులు, భాషా పండితులు,  విలువైన వ్యాసాలు రాస్తూ ఈ పత్రికను ముందుకు  నడిపిస్తున్నారు. తెలుగు రాష్ట్రాల్లో అన్ని విశ్వవిద్యాలయాల తెలుగు శాఖలు స్వర్ణపుష్పం మాసపత్రికను పరిశోధన మాసపత్రికగా గుర్తించాయి.

## ప్రధాన సంపాదకులు

* డాక్టర్ మంగళ మక్కపాటి

## సంపాదకులు
 
* రమాదేవి కులకర్ణి 
* ఎం పూజిత రావు
 
## గౌరవ సలహాదారులు

* చుక్కా రామయ్య, మాజీ ఎమ్ ఎల్ సి, విద్యావేత్త
* ఆచార్య కసిరెడ్డి వెంకటరెడ్డి - జాతీయ సాహిత్య పరిషత్ రాష్ట్ర అధ్యక్షులు 
* కె రామాచారి గాయకులు - సంగీత దర్శకులు 
* డాక్టర్ కావూరి శ్రీనివాస్ - విద్వన్మణి, కవి, శాసన పరిశోధకులు.
* న్యాయ సలహాదారులు -  గోపాలకృష్ణ కళానిధి 
* మార్కెటింగ్ - సద్గురు మార్కెటింగ్ 
* ప్రతినిధులు - మూర్తి శ్రీదేవ, వి. సంపత్ కుమార్,  జె.శ్రీనివాస మూర్తి, వై. సత్యం, ఎం.మధుసూదన శర్మ, బి.అశోక్ కుమార్.

## బాహ్య లింకులు

*ఐఎస్ఎస్ఎన్ {ISSN} వారి వెబ్సైట్లో స్వర్ణపుష్పం మాసపత్రిక ఐఎస్ఎస్ఎన్ వివరాలు
*స్వర్ణపుష్పం మాసపత్రిక వెబ్‌సైటు
*స్వర్ణపుష్పం మాసపత్రిక పేస్ బుక్ పేజి

## మూలాలు

వర్గం:తెలుగు పత్రికలు

వర్గం:తెలుగు మాసపత్రికలు
మక్కపాటి మంగళ

డాక్టర్ **మక్కపాటి మంగళ** హైదరాబాద్ కు చెందిన  కవయిత్రి, స్వర్ణపుష్పం మాసపత్రిక  ప్రధాన సంపాదకులు, ప్రచురణ కర్త .

## జీవిత విశేషాలు

కవయిత్రిగా పసిద్ధిపొందిన మంగళ గారు జయలక్ష్మి మల్లారావు పుణ్యదంపతులకు జన్మించారు. మహోన్నత పుష్పాలతో మాలలల్లి,దేశమాత గళసీమలో వేసి ప్రపంచాన్ని ప్రేమిద్దాం అంటూ సమాజంలోని వివిధ సమస్యలను పరిష్కరించడానికి జాతి జాగృతికి శంఖారావం చేస్తూ మన భారతీయ సంస్కృతీ సంప్రదాయాలను తరతరాలకు అందిస్తూ భారతదేశ ఔనత్యాన్ని చాటుటకు విద్యార్థులను, మహిళలలు, చైతన్య పరుస్తూ నిరాదరణలో ఉన్న మన ఆలయాల సంరక్షణలో అందరిని ఉత్తేజ పరుస్తూ .. దేశ మాట పాదాలకు సంగీత, సాహిత్య, విద్య, వైద్య, సామాజిక అంశాలతో గుబాళించే స్వర్ణపుష్పంతో సేవచేస్తున్న భరతమాత ముద్దుబిడ్డ మక్కపాటి మంగళ 

## విద్యాబ్యాసం

మక్కపాటి మంగళగారు ఎమ్. ఎస్.సి, బి,ఇ,డి. పూర్తి చేసి,  పొట్టి శ్రీ రాములు తెలుగు విశ్వవిద్యాలం నుండి పోస్ట్ గ్రాడ్యుయేషన్ కమ్యూనికేషన్, జర్నలిజం చేశారు. అమెరికన్ థియోలాజికల్ విశ్వవిద్యాలయం, బర్కలీ విశ్వవిద్యాలయం కాలిఫోర్నియా నుండి డాక్టరేట్ అందుకున్నారు.

## మంగళ గారి పుస్తకాల వివరాలు

* మహోన్నత పుష్పాలు {దేశభక్తి గీతాలు}
* గేయ సంపుటి మార్గగామి {వ్యక్తిత్వ వికాసం}
* స్వర్ణ పుష్పాలు {ఆడియో సిడి}
* దేశభక్తి గీతాలు ప్రపంచాన్ని ప్రేమిద్దాం {సమాజంలో మన బాధ్యత}
* ప్రేమ వర్షం {ప్రేమ, స్నేహం కవితలు}

## అందుకున్న పురస్కారాలు

* అష్టాక్షరి పురస్కారం 
* ఆరాధన ప్రతిభా పురస్కారం - పత్రికారంగం {జీవీఆర్‌}    
* మథర్ థెరిస్సా ఎక్స్  లెన్సీ అవార్డు 
* శ్రీ శక్తి పురస్కారం {కళా నిలయం}
* శ్రీ శక్తి పురస్కారం {కమల భారతి మెమోరియల్ ట్రస్ట్}
* మహిళా పురస్కారం {రాగసప్తస్వరం}
* అడివి బాపిరాజు పురస్కారం 
* చైతన్య మహిళా పురస్కారం 
* నవరత్న మహిళా పురస్కారం.

## మూలాలు

## బాహ్య లింకులు
*  జీవీఆర్‌ ప్రతిభా పురస్కారాల ప్రదానం, ఆంధ్రజ్యోతి దినపత్రిక : హైదరాబాద్ 11-01-2018
*   భరత్ టుడే టివిలో పుణ్యభూమి నాదేశం శీర్షికలో మంగళ గారి కార్యక్రము
*  2017 డిసెంబర్ లో జరిగిన ప్రపంచ తెలుగు మహా సభల సందర్బంగా తెలుగు భాషపై మంగళ గారు రచించిన పాట
*  2012 నాల్గవ ప్రపంచ తెలుగు మహాసభలు సందర్బంగా ప్రసారం ఐనలైవ్ షోలో తెలుగు భాషాభివృద్ధికి తోడ్పడే అంశాలపై విశ్లేషణ : మంగళ గారి ముఖాముఖి
*  ఈటీవీలో హోమ్ మినిస్టర్ ప్రోగ్రాం ఇన్ శీర్షికలోప్రసారం అయిన మంగళ గారి కార్యక్రమము
*  ఈటివిలో ప్రసారం అమ్మపై రచించిన మంగళగారి కవిత
*  భరతమాత పాదాల పూజ కొరకు పుట్టాము ; భరతమాత ఔనత్యాన్ని చాటే మంగళ గారి దేశభక్తి పాట
*   సారే జహాసే అచ్చా..... సమ సమాజమే మా ఇచ్చా...భారతదేశ ఔనత్యాన్ని చాటే మంగళ గారి దేశభక్తి పాట

వర్గం:తెలుగువారు
వర్గం:రంగారెడ్డి జిల్లా కవయిత్రులు
వర్గం:విశిష్ట మహిళా పురస్కార గ్రహీతలు
వేగుచుక్కలు

**వేగుచుక్కలు** 2004, జనవరి 30న విడుదలైన తెలుగు చలన చిత్రం.  ఆర్.నారాయణమూర్తి దర్శకత్వం వహించిన ఈ చిత్రంలో నారాయణమూర్తి, మురళీమోహన్, ప్రభ తదితరులు ముఖ్యపాత్రాలలో నటించగా, నారాయణమూర్తి సంగీతం అందించారు.

## నటవర్గం
* నారాయణమూర్తి
* మురళీమోహన్
* ప్రభ
* ఎల్. బి. శ్రీరామ్
* దేవదాస్ కనకాల

## సాంకేతికవర్గం
* కథ, కథనం, సంగీతం, నిర్మాత, దర్శకత్వం: ఆర్. నారాయణమూర్తి
* మాటలు: బి.ఎస్. కామేశ్వరరావు
* ఛాయాగ్రహణం: జి. చిరంజీవి
* కూర్పు: మోహన్ - రామారావు
* నిర్మాణ సంస్థ: స్నేహచిత్ర పిక్చర్స్
* పాటలు: గూడ అంజయ్య, గోరటి వెంకన్న, అందెశ్రీ, వరంగల్ శ్రీనివాస్, సి.ఎస్. యాదగిరి, నేర్నాల కిషోర్
* గానం: ఎం. ఎం. కీరవాణి, మనో, ఆర్. పి. పట్నాయక్, విమలక్క, వరంగల్ శంకర్, స్వర్ణలత, ఉష, బాలకృష్ణ

## పాటలు
# కొమ్మ చెక్కితే బొమ్మరా - ఎం. ఎం. కీరవాణి
# నా చిట్టి చేతులు - స్వర్ణలత
# ఊరిడిసి నే బోదునా - విమలక్క
# చెట్టుమీద కోయిలమ్మ - ఆర్. పి. పట్నాయక్ & విమలక్క
# జబ్బకు తుపాకీ - విమలక్క, వరంగల్ శంకర్ & బాలకృష్ణ
# వరిచేలు అడిగీనాయి - ఎం. ఎం. కీరవాణి
# వందనమో వందనమమ్మా - ఉష
# మానుకోట కొండల్లో  - మనో

## మూలాలు

వర్గం:మురళీమోహన్ నటించిన సినిమాలు
వర్గం:2004 తెలుగు సినిమాలు
వర్గం:ప్రభ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
తెలుగు విశ్వవిద్యాలయము - విశిష్ట పురస్కారాలు

పొట్టి శ్రీరాములు తెలుగు విశ్వవిద్యాలయము భారతదేశంలోని భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు భాషా సాహిత్యం, లలిత కళలు, సాంస్కృతిక రంగాల్లో ఏటా ఒక రంగం నుంచి విశిష్ట వ్యక్తికి తెలుగు విశ్వవిద్యాలయం విశిష్ట పురస్కారం అందజేస్తుంది. 

సుమారు మూడున్నర దశాబ్దాల కృషి ఉన్న విశిష్ట వ్యక్తులను ఈ పురస్కారానికి ఎంపిక చేస్తారు. 1991 నుండి ప్రారంభమైన ఈ పురస్కారంలో రూ.5116 నగదు, శాలువా, పురస్కారపత్రంతో ఘనంగా సత్కరించడం జరుగుతుంది.

## పురస్కార గ్రహీతలు
# 1991 - డా. బోయి భీమన్న (సాహిత్యం)
# 1992 - డా. కాపు రాజయ్య (లలిత కళలు - చిత్రలేఖనం)
# 1993 - డా. తిరుమల రామచంద్ర (సాంస్కృతిక రంగం)
# 1994 - డా. వాసిరెడ్డి సీతాదేవి (సాహిత్యం)
# 1995 - డా. పీసపాటి నరసింహమూర్తి (లలిత కళలు - నాటకరంగం)
# 1996 - బి.ఎన్. శాస్త్రి (సాంస్కృతిక రంగం)
# 1997 - డా. రావూరి భరద్వాజ (సాహిత్యం)
# 1998 - డా. నటరాజ రామకృష్ణ (లలితకళలు - నృత్యం)
# 1999 - డా. మిక్కిలినేని రాధాకృష్ణమూర్తి (సాంస్కృతిక రంగం)
# 2000 - డా. దాశరథి రంగాచార్య (సాహిత్యం)
# 2001 - డా. మంగళంపల్లి బాలమురళీకృష్ణ (లలితకళలు - సంగీతం)
# 2002 - డా. బాపు (సాంస్కృతిక రంగం)
# 2003 - ఉత్పల సత్యనారాయణాచార్య (సాహిత్యం)
# 2004 - డా. వెంపటి చినసత్యం (లలితకళలు - నృత్యం)
# 2005 - డా. నేరెళ్ళ వేణుమాధవ్ (సాంస్కృతిక రంగం)
# 2006 - ఆచార్య బిరుదురాజు రామరాజు (సాహిత్యం)
# 2007 - సి.ఎస్.ఎన్. పట్నాయక్ (లలితకళలు - శిల్పం, చిత్రలేఖనం)
# 2008 - డా. బాలాంత్రపు రజనీకాంత రావు (సాంస్కృతిక రంగం)
# 2009 - డా. జె. బాపురెడ్డి (సాహిత్యం)
# 2010 - రావు బాలసరస్వతీ దేవి (లలితకళలు - సంగీతం)
# 2011 - డా. సి. నారాయణరెడ్డి (సాంస్కృతిక రంగం)
# 2012 - ఆచార్య కొలకలూరి ఇనాక్ (సాహిత్యం)
# 2013 - డా. చుక్కా సత్తయ్య (లలితకళలు - ఒగ్గుకథ)
# 2014 - బి. నర్సింగరావు (సాంస్కృతిక రంగం)
# 2015 - నందిని సిధారెడ్డి (సాహిత్యం)
# 2016 - భరత్‌భూషణ్‌ (లలితకళలు - ఫోటోగ్రఫీ, చిత్రలేఖనం)
#2018 - కూరెళ్ల విఠలాచార్య (సాహిత్యం)
#2019 - కళాకృష్ణ (లలితకళలు - నృత్యం)
#2020 - డాక్ట‌ర్ ముదిగంటి సుజాతారెడ్డి
#2021 - వీఏకే రంగారావు

## మూలాలు

వర్గం:పురస్కారాలు
వర్గం:తెలుగు విశ్వవిద్యాలయ పురస్కారాలు
జార్జ్ మేల్యెస్

**జార్జ్ మేల్యెస్** (ఆంగ్లం: Georges Méliès) ( మేరీ-జార్జెస్-జీన్ మెలియస్ ) (  డిసెంబర్ 8 1853 - జనవరి 21,1938 ) ఫ్రెంచ్ దేశానికి చెందిన ఇంద్రజాలికుడు, చలన చిత్ర దర్శకుడు. ఇతను  తొలిరోజుల్లో  తీసిన సినిమాల్లో అనేక సాంకేతిక, కథనాత్మక పరిణామాలకు దారితీసింది.

## చిత్రమాలిక

దస్త్రం:Méliès,_Une_nuit_terrible_(Star_Film_26,_1896).jpg|Scene from *A Terrible Night*
దస్త్రం:Méliès,_Le_château_hanté_(Star_Film_96,_1897).jpg|Scene from the 1897 film *The Haunted Castle*
దస్త్రం:Méliès,_Apres_le_bal_(Star_Film_128,_1897).jpg|Scene from *After the Ball*
దస్త్రం:Méliès,_La_lune_à_un_mètre_(Star_Film_160-162,_1898)_01.jpg|Scene from *The Astronomer's Dream*
దస్త్రం:Méliès,_Cinderella_(Star_Film_219-224,_1899).jpg|Scene from *Cinderella*
దస్త్రం:Méliès,_L'homme-orchestre_(Star_Film_262-263,_1900)_02.jpg|Scene from *The One-Man Band*


## మూలాలు

వర్గం:1861 జననాలు
వర్గం:1938 మరణాలు
సత్తా

**సత్తా** 2004, మార్చి 13న విడుదలైన తెలుగు చలన చిత్రం. పవన్ దర్శకత్వం వహించిన ఈ చిత్రంలో సాయి కిరణ్, మధురిమ, కోట శ్రీనివాసరావు, జయప్రకాష్ రెడ్డి, బెనర్జీ, ఆలీ ముఖ్యపాత్రలలో నటించగా, లలిత్ సురేష్ సంగీతం అందించారు.

## నటవర్గం
* సాయి కిరణ్
* మధురిమ
* కోట శ్రీనివాసరావు
* జయప్రకాష్ రెడ్డి
* రఘునాథ రెడ్డి
* బెనర్జీ
* ఆలీ
* కాస్టూమ్స్ కృష్ణ
* గౌతంరాజు
* లక్ష్మీపతి

## సాంకేతికవర్గం
* కథ, కథనం, దర్శకత్వం: పవన్
* నిర్మాత: జనం సుబ్బారావు
* మాటలు: దక్షిన్
* సంగీతం: లలిత్ సురేష్
* ఛాయాగ్రహణం: రమణ సాల్వ
* కూర్పు: కోగంటి శ్రీనివాసరావు
* నిర్మాణ సంస్థ: స్టార్ ఫిల్మ్స్

## మూలాలు

వర్గం:తెలుగు కుటుంబకథా సినిమాలు
వర్గం:2004 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:కోట శ్రీనివాసరావు నటించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ఆలీ నటించిన సినిమాలు
బొమ్మలాట (సినిమా)

***బొమ్మలాట*** ప్రకాష్ కోవెలమూడి దర్శకత్వంలో తెలుగులో వెలువడిన ఒక బాలల సినిమా. ఈ సినిమాకు ***A Belly Full of Dreams*** అనే ట్యాగ్‌లైన్ ఉంది. ఈ చిత్రానికి కళాదర్శకునిగా భూపేష్ ఆర్. భూపతి వ్యవహరించగా ఈ సినిమాలోని తోలుబొమ్మలను ప్రముఖ పప్పెటీర్ *దాడి పదంజీ* తయారు చేశాడు. ఈ చిత్రం 53వభారత జాతీయ చలనచిత్ర పురస్కారాలలో ఉత్తమ తెలుగు సినిమాగా ఎంపికయ్యింది. ఈ చిత్రంలో సాయికుమార్ నటనకు అతనికి ఉత్తమ బాలనటుడిగా జాతీయ పురస్కారం లభించింది.

## నటీనటులు
*సాయి కుమార్ (బాల నటుడు) - రాము
*శ్రియా సరన్ - స్వాతి
*అల్లరి నరేష్ - బాబు
*శివ కుమార్ (బాల నటుడు) - ఛోటూ
*తనికెళ్ళ భరణి ... టీ కొట్టు యజమాని
*వీరేన్ తంబిదొరై ... టీ కొట్టు కస్టమర్
* చిట్టిబాబు
* సూర్య - రాము తండ్రి
* శ్రావణి - రాము తల్లి
* ఎన్. శివప్రసాద్- చెత్త పేపర్లు కొనేవాడు
* జె.కె.భారవి - పోలీస్ కానిస్టేబుల్
* ప్రీతి నిగమ్- వైశాలి (సంఘసేవకురాలు)

## కథ
స్కూలుకు వెళ్లి చదువుకోవాలనే గాఢమైన కోరిక కలిగిన ఒక కుర్రవాని కథ ఇది. రాము (సాయి కుమార్) ఒక పూరి గుడిసెలో నివసిస్తూ వుంటాడు. ఇతని తండ్రి (సూర్య) ఒక తోలుబొమ్మలాట ఆడించే కళాకారుడు. పని లేక తాగుబోతుగా మారి భార్యను చితకబాదుతూ ఉంటాడు. తన తండ్రి నుండి తల్లిని కాపాడటానికి రామూ తండ్రికి కావలసిన మందు త్రాగిస్తూ ఉంటాడు. రోజూ చెత్త పేపర్లను ఏరుకుంటూ వాటిని అమ్మి తల్లికి గుట్కా, తండ్రికి మందు కొనిస్తూ ఉంటాడు. రామూకు చదువుకోవాలని ఎంతో ఉంటుంది. కానీ అతని పరిస్థితులు అతడిని స్కూలుకు వెళ్లి చదువుకునే అవకాశాన్ని ఏమాత్రం ఇవ్వలేదు. అతడు చదువుకోవడానికి ఎన్ని ప్రయత్నాలు చేయాలో అన్నీ చేస్తాడు.  ఇతని స్నేహితుడు ఛోటూ(శివ కుమార్) ఇతని తపనను అర్థం చేసుకుని అతనికి చేతనైన సాయం చేస్తాడు. చివరకు ఎలాగైతేనేం స్కూలు ఫీజుకు డబ్బులు తక్కువగా ఉన్నా కూడా ఒక రోజు స్కూలులోకి అడుగు పెడతాడు. అదే రోజు స్కూలులో అగ్నిప్రమాదం జరుగుతుంది. అగ్గిలో చిక్కుకు పోయిన ఒక విద్యార్థిని రామూ రక్షిస్తాడు. హెడ్‌మాస్టర్ రాము గురించి తెలుసుకుని అతడిని ఫీజు లేకుండా స్కూలులో చేర్చుకుంటానని, హాస్టల్‌లో పెట్టుకుని స్కాలర్‌షిప్ వచ్చేటట్లు చేస్తానని హామీ ఇస్తాడు. అయితే మరుసటి రోజే ఆ స్కూలు మూతపడుతుంది. అగ్నిప్రమాదం జరుగకుండా తగిన జాగ్రత్తలు తీసుకోలేదని ఆ స్కూలు లైసెన్సును రద్దు చేసి మూసివేస్తారు. రామూ ఆశలు నీరుగారి పోతాయి. అయితే ఆ స్కూలును మళ్లీ తెరిపించడానికి అగ్నిప్రమాదంలో రామూ చేసిన సాహసాన్ని ఎమ్మెల్యే కొడుకు చేసినట్లుగా చూపి ఆ అబ్బాయిని రాష్ట్రపతి సాహసబాలల అవార్డుకు సిఫారసు చేస్తారు. అయితే ఈ అన్యాయాన్ని రామూ స్నేహితులు అడ్డుకుని ఆ అవార్డును రాముకు వచ్చేటట్లు చేసి రామును స్కూలులో చదివే అవకాశాన్ని కల్పిస్తారు.

## అవార్డులు

*భారత జాతీయ చలనచిత్ర పురస్కారాలు - ఉత్తమ తెలుగు సినిమా
*భారత జాతీయ చలనచిత్ర పురస్కారాలు - ఉత్తమ బాల కళాకారుడు - సాయి కుమార్

## మూలాలు

వర్గం:తెలుగు బాలల సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:ఆర్. పి. పట్నాయక్ సినిమాలు
వర్గం:అల్లరి నరేష్ నటించిన సినిమాలు
వర్గం:శ్రియా సరన్ నటించిన సినిమాలు
వర్గం:తనికెళ్ళ భరణి సినిమాలు
ఆంధ్ర ప్రగతి గ్రామీణ బాంక్

**ఆంధ్ర ప్రగతి గ్రామీణ బ్యాంకు**  భారత దేశం లోఒక ప్రాంతీయ  గ్రామీణ బ్యాంకు. ఇది  కడప, కర్నూలు,అనంతపురం, నెల్లూరు, ప్రకాశం జిల్లాలలో బ్యాంకింగ్ సేవలు అందించడానికి  ప్రాంతీయ గ్రామీణ బాంక్ ల చట్టం 1976 క్రింద, 2006 లోఏర్పడిన ఒక షెడ్యుల్డ్ వాణిజ్య బాంక్.

శ్రీ అనంత గ్రామీణ బాంక్, పినాకిని గ్రామీణ బాంక్, రాయలసీమ గ్రామీణ బాంక్, లను కలిపి ఆంధ్ర  ప్రగతి గ్రామీణ బాంక్ గా సిండికేట్ బాంక్ ఏర్పరచింది. ఆంధ్ర ప్రదేశ్ రాష్ట్రం లోని అత్యంత వెనుకబడిన ప్రాంతం లోని గ్రామీణ పేదలకు ఈ బాంక్ సేవలు అందిస్తోంది.

కడప లో కేంద్ర కార్యాలయం కలిగి ప్రస్తుతం ఆంధ్ర ప్రదేశ్ లోని 5 జిల్లాల్లో ఈ బాంక్ తన కార్య కలాపాలు కొనసాగిస్తోంది.

2010 లో ఆంధ్ర  ప్రదేశ్ ముఖ్య మంత్రి వర్యులు  కొణిజేటి రోశయ్య గారిచే బెస్ట్ బాంక్ అవార్డు ను పొందింది.

## మూలాలు

వర్గం:బ్యాంకింగ్
భారతీయ ఖేత్ మజ్దూర్ యూనియన్

భారతీయ ఖేత్ మజ్దూర్ యూనియన్, వ్యవసాయ కార్మికుల సంఘం. భారత కమ్యునిస్ట్ పార్టీ తో రాజకీయ బంధం కలిగివుంది. కానీ కమ్యునిస్ట్ పార్టీ అనుబంధ కార్మిక సంఘం అయిన  ఆల్ ఇండియా ట్రేడ్ యూనియన్ కాంగ్రెస్ కు గానీ లేదా రైతు సంఘం అయిన ఆల్ ఇండియా కిసాన్ సభ కు గానీ సంబంధం లేకుండా స్వతంత్రంగా వుంది.

షుమారు 5 శాతం మంది వ్యవసాయ కార్మికులు యూనియన్ లలో వున్నారు. వారిలో పనిచేస్తున్న సంఘాలలో భారతీయ ఖేత్ మజ్దూర్ యూనియన్.ఒక ప్రధాన మయిన  సంస్థ.1989 నాటికీ ఈ సంస్థ సభ్యత్వం 25 లక్షల 90 వేలు. ఈ సంస్థ ప్రభావం  కేరళ ( కేరళ  రాష్ట్ర కర్షక తోజిలాలి ఫెడరేషన్ పేరు తో వుంది), పంజాబ్,బీహార్, వెస్ట్ బెంగాల్ , తమిళ నాడు, ఆంధ్ర ప్రదేశ్ (ఆంధ్ర ప్రదేశ్ వ్యవసాయ కార్మిక సంఘం పేరు తో వుంది  ) , మధ్య ప్రదేశ్,  ఉత్తర ప్రదేశ్ లో వుంది.
ఎడమ|thumb
తిరువనంతపురం లో  2002 జరిగిన సిపిఐ 18  కాంగ్రెస్ BKMU ను తిరిగి చాలా  చురుకైన సంస్థ  గా చేయడానికి, గ్రామీణ ప్రాంతాలలో పార్టీ ప్రభావం  పెంచడం కోసం  ప్రాధాన్యత ఇచ్చింది.  చండీ ఘర్ లో జరిగిన 19 వ మహాసభ కు అందజేసిన నివేదికలో సంస్థ నిర్మాణానికి  సంబంధించి కొంత అభివృద్ధి జరిగిందని, మరింత కృషి  జరగాల్సి వుందని అభిప్రాయ  పడింది. సంస్థ  కు పూర్తి కాలం పనిచేసే కార్యకర్తల కొరత గురించి ఈ నివేదిక ప్రస్తావించింది.

వ్యవసాయ కార్మికులకు  ఉపాది  కొరకు ప్రభుత్వ స్కీములు అమలు చేయాలని BKMU డిమాండ్ చేస్తోంది. భూస్వాముల భూముల ఆక్రమణ కు, నిరుపేద రైతులకు, కూలీలకు పంచడానికి BKMU  ఆంధ్ర ప్రదేశ్ లో కమ్యునిస్ట్ పార్టీ (మార్క్సిస్ట్) కి  చెందిన అఖిల భారత వ్యవసాయ  కార్మిక సంఘం తో చేతులు కలిపింది.

BKMU ప్రధాన కార్యదర్శి రాజ్య సభ సభ్యుడైన నాగేంద్ర నాథ్ ఓజా.  BKMU జాతీయ అధ్యక్షుడు లోక సభ సభ్యుడు అయిన భాన్ సింగ్ భవురా 2004 జనవరి ౩ న మరణించారు. 

## మూలాలు: